༄༅། །ཟླ་བཟང་ཐིག་ལེའི་སྦྱིན་སྲེག་བཞུགས་སོ། །
༄༅། །ད་ནི་ཟླ་གསང་ཐིག་ལེའི་སྦྱིན་སྲེག་གི་ཆོ་ག་བཤད་པར་བྱ་སྟེ། དེ་ལ་སྦྱོར་བ་ནི།
གྲོང་ངམ། གནས་ཁང་གི་བྱང་ཕྱོགས་རྒྱང་གྲགས་གཅིག་ཙམ་གྱི་ཕ་རོལ། ཆུ་བོའི་ངོགས་སམ།
པད་མའི་མཚོ་འགྲམ་ལ་སོགས་པར། ཟླ་བ་ཡར་ངོའི་ཚེས་བཅུ་ལ་སོགས་པའི་ནད་གདོན་ལ་
སོགས་པ་བྱུང་བའི་ཚེ། སྲོད་ཀྱི་དུས་སུ། ས་ཆོག་དགོས་པའི་ས་ཆར་ས་ཆོག་བྱས་ནས། བྱང་
དུ་དཀྱིལ་འཁོར་གྱི་རས་བྲིས་བཀྲམ་སྟེ། དེའི་དྲུང་དུ་མཆོད་ཡོན་དང༌། ཉེར་སྤྱོད་བཤམ། དེའི་
མདུན་དུ་ཐབས་ཁུང་མདོག་དཀར་པོ། རྒྱར་ཁྲུ་ལྔ་པ། དཔངས་སུ་ཁྲུ་ཕྱེད་པ། རྩིག་པའམ།
བྲུས་པ། ཁ་དང༌། མུ་རན་ལ་སོར་བཞི་བཞི་པ། ཁྱད་པར་བྲིས་པ་ལ་བྲུས་ཐབ་མི་རུང་ན།
དཔངས་ནི་བསྒོམ་བྱ་ཙམ་དུ་གྱུར་པ།
ནང་དུ་པད་མ་དཀར་པོ་འདབ་བརྒྱད་སོར་བཅུ་པ།
-444-

སྔགས་ལ་འཇུག་པའི་སྒོ་ལས། ཟླ་གསང་ཐིག་ལེའི་སྐོར་བཞུགས། ༥༣༽
དཔངས་སུ་སོར་བཞི་པ། ལྟེ་བ་སུམ་ཆ། འདབ་མ་སུམ་གཉིས་པའི་ལྟེ་བར། གཙུག་ཏོར་
འཁོར་ལོ་དཀར་པོས་མཚན་པ། ཁ་ཁྱེར་ལ་འཁོར་ལོའམ། རྡོ་རྗེ་དཀར་པོའི་ཕྲེང་བས་སྐོར་བ།
མཚམས་སུ་ཡང་། ཟླ་ཕྱེད་རྡོ་རྗེ་རྩེ་གསུམ་པས་སྤྲས་པའམ། ས་དཀར་དང༌། བ་ལྕི་དང༌། ཙན་
དན་དཀར་པོ་དང༌། ཁུ་བ་རྣམས་ཅི་འབྱོར་པས་ཕྱི་ནང་གཉིས་ཀར་བྱུག་ཅིང༌། ཁོར་ཡུག་ཏུ་མེ་
ཏོག་དཀར་པོ་ལ་སོགས་པ་གཅལ་དུ་བཀྲམ་པར་བྱས་ནས། བུད་ཤིང་རྩིག་པ་དང་། བསྲེག
རྫས་གཡས་དང་། མཆོད་རྫས་གཡོན་དང༌། མཆོད་ཡོན་དང༌། རྡོ་རྗེ་དྲིལ་བུ། དགང་གཟར།
ཞུན་མར་མེ་ཆས་མདུན་དུ་བཞགཁྱད་པར་དངོས་གཞིའི་སྐབས་སུ་
འཇིག་རྟེན་ལས་འདས་པ་ལ་ཉེར་གཅིག་ལ་
དགང་བླུགས་སམ།
བསྲེག་རྫས་འཇིག་རྟེན་པ་ལ་བདུན་ནམ།
སོགས་པ་བཤམས་ནས། ཞི་བའི་སེམས་དང་། ཞི་བའི་ཆས་གོས་དང་ལྡན་པས། ཁ་བྱང་དུ་
བལྟས་ནས། པད་མའམ། འཇམ་པའི་སྟན་ལ། དེ་བཞིན་གཤེགས་པའམ། པད་མའི་སྐྱིལ་ཀྲུང་
གིས་འདུག་སྟེ། ལས་སྔགས་བརྗོད་ཅིང༌། དཀྱིལ་འཁོར་མཆོད་རྫ་ས་དང་བཅས་པ་བསང་སྦྱང་
བྱས་ལ། རས་བྲིས་ལ། ཡེ་ཤེས་ཀྱི་དཀྱིལ་འཁོར་གྱི་ལྷ་རྣམས་མངོན་སུམ་ལྟར་དམིགས་ཤིང༌།
སྒྲུབ་ཐབས་ལྟར་མཆོད་བསྟོད་བཟླས་པ་བྱའོ།། །།
དངོས་གཞིའི་ཆོག་ལ་དམ་ཚིག་པའི་མེ་ལྷ་མཆོད་པ་ནི། — ལས་སྔགས་བཟླས་པའི་
བསང་ཆུ་དང་། ༀ་ཨཱཿཧཱུྃ་བཟླས་པའི་བདུད་རྩིས། ཡོ་བྱད་ཐམས་ཅད་ལ་བསང་གཏོར་བྱ་སྟེ།
མཐེབ་སྲིན་སྦྱར་བས་རྩེ་མོའི་ཆ་ལས་བྱུང་བའི་ཀུ་ཤ་སྔོན་པོ། ཡལ་འདབ་དང་བཅས་ཤིང་དྲི་
མ་མེད་པ། མ་ཉམས་པ་ཁ་ཁྱེར་གྱི་ཚད་ལས་ཅུང་ཟད་ལྷག་པ་བཟུང་ནས། རང་གི་མདུན་ལ་
ཤར་དུ་བྱས་པའི་བྱང་དུ་རྩེ་མོ་བསྟན་པ་སོགས་ཐབ་ཀྱི་ཁ་ཁྱེར་ལ་གཡས་སྐོར་དུ་རྩེ་མོ་ནོན་
པར་བཀྲམ་ལ། རྩེ་མོའི་ཆ་ལས་བྱས་པའི་གཙུབ་ཤིང་གི་མེ་ལ་ཀུ་ཤའམ། འཇག་མ་གཙང་
མའི་མེ་སྒྲོན་ཚད་དང་ལྡན་པ་ཆངས་པར་ཤར་ལྷོ་ནས་ཁྱེར་འོངས་ཏེ། ཐབ་ཀྱི་གཡས་ཕྱོགས་
-445

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནས་སྐོར་ནས། ཐབ་ཀྱི་བུད་ཤིང་དུ་བཅུག་སྟེ། རླུང་གཡབ་གཙང་མས་མེ་ཚུལ་བཞིན་དུ་སྦར་
ནས། མེ་དུ་བ་མེད་པ་དང་། མེ་ལྕེ་རྣམ་པར་འབར་ཞིང་། དཀར་པོ་རྩེ་གཅིག་ཏུ་གྱུར་པ་ན།
སྔར་ལྟར་བསང་ཆུ་དང་བདུད་རྩིས། མེ་ཉིད་ལ་གཡས་སྐོར་གྱིས་བསང་གཏོར་ལན་གསུམ་
བྱས་ནས། ༀ་ཚུར་བྱོན་ཚུར་བྱོན་འབྱུང་པོ་ཆེ། །མེ་ལྷའི་དྲང་སྲོང་བྲམ་ཟེ་མཆོག། བསྲེག་
བླུགས་ཞལ་ཟས་བཞེས་སླད་དུ། །འདི་ཉིད་སུ་ནི་བཞུགས་སུ་གསོལ། །ཨོཾ་ཨཱཿཧཱུཾ། ཨགྣ་ཡེ།
ཨཱ་དཱི་པྱ། ཨཱ་རི་པྱ། ཨཱ་བི་ཤ། ཨཱ་བི་ཤ། མཧཱ་ཤྲི་ཡེ། ཧཱ་བྱ་ཀཱ་བྱ། བཱ་ཧ་ན་ཡ་སྭཱཧཱ། ཞེས་བརྗོད་
ཅིང་། ལག་པ་གཡས་པ་མི་འཇིགས་པའི་ཕྱག་རྒྱ་ལས། མཐེ་བོང་བསྐྱོད་པས་སྤྱན་དྲངས་ལ།
ལག་པ་གཡོན་པའི་རྡོ་རྗེས། མཆོད་རྫ་ས་རྣམས་བསང་གཏོར་བྱས་ནས། ཨོཾ་ཨགྣ་ཡེ། ཨརྒ་
པྲ་ཏིཙྪ་ཡེ་སྭཱཧཱ། དེ་བཞིན་དུ། པཏྱཾ། པུཥྤ། དྷཱུ་པེ། དཱི་པེ། ནཻ་ཝི་ཏྱེ་པྲ་ཏིཙྪ་ཡེ་ཨཱཿཧཱུཾ་སྭཱཧཱ། ཞེས་
པས་མཆོད་ལ། ཐབ་ཀྱི་དབུས་སུ་བྱོན་པར་གྱུར་ཏེ། དེ་ཡང༌། མེའི་ལྷ་སྐུ་མདོག་དམར་པོ་ཞལ་
བཞི་པ། ཕྱག་བཞི་པ། སྤྱན་གསུམ་པ། ཕྱག་གཡས་གཉིས་མཆོག་སྦྱིན་དང་། བགྲང་ཕྲེང་
འཛིན་པ། གཡོན་པ་གཉིས་རིལ་བ་སྤྱི་བླུགས་དང་། དབྱིག་པ་འཛིན་པ། རལ་པའི་ཐོར་
ཚུགས་ཅན། རང་བཞིན་གྱིས་མཛེས་པ་ལ། ཐོགས་བཅས་ཀྱི་རྒྱན་སྤངས་པ། འོད་ཟེར་དཀར་
པོ་འབུམ་ཕྲག་ཤར་བ་ལྟ་བུས་ནད་ལ་སོགས་པ་ཞི་བར་མཛད་པ། བྱིན་ཟ་ལ་སོགས་པ་དྲང་
སྲོང་གི་ཚོགས་ཀྱིས་བསྐོར་བ། མེའི་དཀྱིལ་འཁོར་ལ་གནས་པར་གྱུར་པ་བསམས་ནས། རང་
གི་ལག་པ་བྱང་ཆུབ་མཆོག་གི་ཕྱག་རྒྱ་གཉིས་སུ་བྱ་སྟེ། གཡོན་དགང་གཟར་དང་། གཡས་
བླུགས་གཟར་འཛིན་པས། མར་བླུགས་གཟར་གསུམ་གྱིས་དགང་གཟར་བཀང་ལ། ཐ་མའི་
ཚེ་སྟེང་འོག་ཁ་སྦྱོར་བཞིན་པས། ལག་པ་གཉིས་པུས་མོའི་ནང་ལས་མི་འདའ་བར་བྱ་སྟེ།
དགང་བླུགས་གཡས་སུ་སྐོར་བར་མེ་ལྷའི་ཞལ་ཅུང་ཟད་གདངས་པར་ཕུལ་བས་གསོལ་བར་
བསམ་ཞིང་། ༀ་ཨགྣ་ཡེ། ཧ་བྱ་ཀ་བྱ། བཱ་ཧ་ན་ཡེ་དཱི་བྱ་དཱི་བྱ་ཡེ་སྭཱཧཱ། ཞེས་པ་ལན་གསུམ་
-446-

སྔགས་ལ་འཇུག་པའི་སྒོ་ལས། ཟླ་གསང་ཐིག་ལེའི་སྐོར་བཞུགས། ༥༣༽
གྱིས་བདུད་རྩི་དབུལ་ལོ། །དེ་ནས་རྫ་ས་རྣམས་སྔར་ལྟར་བསང་སྦྱང་བྱས་ནས། དང་པོར་མར་
དགང་བླུགས་གཅིག་ཕུལ་ལ། ཨཾ་ཨགྣ་ཡེ་སརྦ་པཱ་པཾ་ཤནྟིཾ་ཀུ་རུ་ཡེ་སྭཱཧཱ། །ཨཾ་བོ་དྷི་བྲི་ཀྵ་ཡེ་
སྭཱཧཱ། ཞེས་པ་ལ་སོགས་པས་འཆད་པར་འགྱུར་བ་ལྟར་ཡམ་ཤིང་ལ་སོགས་པའི་བསྲེག་རྫས་
ཐམས་ཅད་རེ་རེ་ཞིང་བདུན་བདུན་གྱིས་བྱོན་ཟན་ཕུལ་ཞིང་། སླར་ཡང་ཉེར་གཅིག་ལ་སོགས་
པས་ཕུལ་ཏེ། སླར་ཡང་སོ་སོའི་མཐར་མར་དགང་བླུགས་གཅིག་ཕུལ་ནས། ཨོཾ་ཨགྣི་ཡེ།
བདག་གམ། ཆེ་གེ་མོ་འཁོར་དང་བཅས་པའི་ནད་གདོན་སྡིག་སྒྲིབ་ཐམས་ཅད་ཞི་བར་མཛད་དུ་
གསོལ་སྭཱཧཱ། ཞེས་པས་སྐུལ་ཏེ། ༀ་ཛི་ན་ཛིཀ། ཏེ་ཛཿཏེ་ཛཿསིད་དྷི་སིད་དྷིསཱ་དྷ་ཡེ་སྭཱཧཱ། ཞེས་
པས་གཟི་བྱིན་སྐྱེད་པར་བྱ་ཞིང༌། ལྷ་དང་སྔགས་ལས་འོད་ཟེར་དཀར་པོ་བདུད་རྩི་ལྟ་བུ་
འཕྲོས་པས། བསྒྲུབ་བྱའི་ནད་སོགས་ཞི་བར་བལྟས་ནས། ལས་སྔགས་ཀྱི་བསང་ཆུ་དང༌།
བདུད་རྩིས་བསང་གཏོར་བྱ་སྟེ། སྔར་ལྟར་མཆོད་ཡོན་ལ་སོགས་པ་ཕུལ་ནས། ལས་སྔགས་
ཀྱིས་འཐོར་འཐུང་བྱ་སྟེ། མེ་ལྷ་ཉིད་མེ་འབར་བའི་རྣམ་པར་ཐིམ་པར་གྱུར་ཏོ། །ཡེ་ཤེས་ཀྱི་མེ་
ལྷ་མཆོད་པ་ནི། དད་པ་དང་ནི་དམ་ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་
འདིར། །བདག་གི་མཆོད་ཡིན་འདི་བཞེས་ནས། །ཡེ་ཤེས་དངོས་གྲུབ་བསྩལ་དུ་གསོལ། །
ཞེས་བརྗོད་ཅིང༌། ལག་པ་གཉིས་ཀྱི་ཁུ་ཚུར་བསྡུས་པའི་སོར་མོ་རིམ་གྱིས་བཀྲོལ་ནས། མཐེ་
བོའི་གུང་མོའི་ཚིགས་བར་པར་སྦྱར་ཞིང༌། མཛུབ་མོ་ལྕགས་ཀྱུ་གཉིས་གཡོབ་པས་སྤྱན་དྲངས།
དྲིའི་དཀྱིལ་འཁོར་ལས་མེ་ཏོག་གཅིག་ཐབ་ཏུ་དོར་བས། མེའི་དཀྱིལ་འཁོར་དུ་ཞུགས་པར་
བསམ་ཞིང༌། མཆོད་ཡོན་ལ་སོགས་པ་ནས། བྱོན་ཟན་འབུལ་བའི་བར་སྔར་བཞིན་བྱ་སྟེ། ཁྱད་
པར་ལྷ་སོ་སོའི་ལྗགས། ཧཱུཾ་ལས་བྱུང་བའི་རྡོ་རྗེ། འོད་ཀྱི་སྦུ་གུ་ཅན་གྱིས་གསོལ་བར་བསམ་
ཞིང༌། ཨོཾ་ཨཱཿཛི་ན་ཛིཀ་ཧཱུཾ། ཞེས་པ་ལ་སོགས་པའི་སྙིང་པོ་རེ་རེ་ནས་བརྗོད་པས། ཡམ་ཤིང་
དང༌། དགང་བླུགས་དང༌། ཏིལ་ལ་སོགས་པའི་བསྲེག་རྫས་ཐམས་ཅད་ལན་གསུམ་ལ་སོགས་
-447-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པས་ཕུལ་ནས། སླར་ཡང་མར་དགང་བླུགས་གཅིག་དབུལ་བར་བྱའོ། །དེ་ནས་ལས་སྔགས་
ཀྱིས་བསང་གཏོར་བྱ་སྟེ། དང་པོར་མར་དགང་བླུགས་གཅིག་ཕུལ་ནས། ལྷ་སོ་སོའི་སྔགས་
ལན་རེ་བརྗོད་ཅིང་ལྷ་ཐམས་ཅད་རེ་རེ་ནས་གསལ་བཏབ་སྟེ། ༀ་བོ་དྷི་བྲི་ཀྵ་ཡེ་སྭཱཧཱ། ཞེས་
པས་ཡམ་ཤིང་དང༌། ཨོཾ་ཨགྣ་ཡེ་སྭཱཧཱ། མར་གྱི་བསྲེག་བླུགས་དང༌། ཨོཾ་སརྦ་པཱ་པཾ་ད་ཧ་ན་བཛྲ་
ཡེ་སྭཱཧཱས་ཏིལ་ནག་དང༌། ༀ་སརྦ་སིད་དྷ་ཡེ་སྭཱཧཱས་ཉུངས་ཀར་དང༌། ཨོཾ་བཛྲ་པུཥྤ་ཡེ་སྭཱཧཱས་
འབྲས་དང་། ༀ་བཛྲ་སཾ་ས་ཏེ་སྭཱཧཱས་ཟས་མཆོག་དང༌། ཨོྃ་བཛྲ་བི་ཛ་ཡེ་སྭཱཧཱས་འབྲས་སོ་བ་
དང༌། ༀ་མཧཱ་བེ་ག་ཡེ་སྭཱཧཱས་ནས་དང༌། ཨོཾ་བཛྲ་མཧཱ་བ་ལ་ཡེ་སྭཱཧཱས་མོན་སྲན་དང༌། ཨོཾ་བཛྲ་
གྷསྨ་རི་ཡེ་སྭཱཧཱས་གྲོ་དང་། ཨོཾ་བཛྲ་ཨ་ཡུ་ཥེ་སྭཱཧཱས་དུར་བ་གསར་པ་དང་། ༀ་ཨ་པྲ་ཏི་ཧ་ཏ་
བཛྲ་ཡ་སྭཱཧཱས། ཀུ་ཤ་དབུལ་ཞིང༌། རྫ་ས་ལྷག་མ་རྣམས་རང་རང་གི་སྔགས་སྐུལ་ཚིག་དང་
བཅས་པས་དབུལ་ཏེ། དེ་ཡང་ཡམ་ཤིང་ལྟ་བུ་རྫ་ས་ཚར་རེ་འབུལ་བའི་ཚེ། མགོ་བོར་ཨོཾ་ཨཱཿ༔ཛཾ་
ན་ཛིཀ་ཧཱུཾ། ཞེས་པ་དང༌། བར་དུ་རྫས་ཀྱི་སྔགས་ཉེར་གཅིག་ལ་སོགས་པ་དང་། ཐ་མའི་ཚེ།
ཨོཾ་བོ་དྷི་བྷཻ་ཀྵ་ཡ། ཆེ་གེ་མོའི་ནད་གདོན་སྡིག་སྒྲིབ་ཐམས་ཅད་ཤནྟིཾ་ཀུ་རུ་ཡེ་སྭཱཧཱ། ཞེས་པའི་
སྐུལ་ཚིག་དང་སྦྱར་ནས། སླར་ཡང་མར་དགང་བླུགས་རེ་ཕུལ་ཏེ། ཨོཾ་ཛི་ན་ཛིཀ་ཨཎྷཾ་པྲ་ཏིཙྪ་
ཡེ་སྭཱཧཱ། ཞེས་པས་མཆོད་ཡོན་ཕུལ་ནས། ༀ་ཛི་ན་ཛིཀ་བྷཾ། ཆེ་གེ་འཁོར་བཅས་སམ། སེམས་
ཅན་ཐམས་ཅད་ཀྱི་ནད་གདོན་སྡིག་སྒྲིབ་ཐམས་ཅད་ཞི་བར་མཛད་དུ་གསོལ། སྭཱཧཱ། ཞེས་པས་
སྐུལ་ལ་སྔར་ལྟར་མེ་ལྷ་གཟི་བྱིན་བསྐྱེད་པར་བྱ་ཞིང་། འཁོར་རྣམས་ལ་ཨོཾ་ཨཱཿབཛྲ་ཛྙ་ཀ་ཞེས་
པ་ལ་སོགས་པ་མགོ་བོར་སྦྱར་ལ། སྔར་ལྟར་དབུལ་བར་བྱ་སྟེ། སྔགས་ཐམས་ཅད་ཀྱང་ཞི་
ཞིང་འཇམ་པའི་དབྱངས་རྒྱུན་མི་འཆད་པས་བཟླས་པར་བྱའོ། །དེ་ལྟར་སྦྱིན་སྲེག་བྱེད་པའི་ཚེ།
རང་རྣམ་པར་སྣང་མཛད་དུ་གསལ་བའི་ཞབས་དྲུང་དུ་པད་ཟླའི་གདན་ལ་ནད་པ་བཞག་ནས།
རང་གི་སྙིང་ག་ལས་སྤྲུལ་པའི་སངས་རྒྱས་སྤྱན་མ། དབང་པོ་རབ་ཏུ་ཞི་བ་ཟླ་བ་དང་འདྲ་བ་།
-448-

སྔགས་ལ་འཇུག་པའི་སྒོ་ལས། ཟླ་གསང་ཐིག་ལེའི་སྐོར་བཞུགས། ༥༣༽
ཕྱག་གཉིས་པད་མའི་གདུབ་བུ་མཆོག་དང་ལྡན་པས། ཟླ་བ་ཆུ་ཤེལ་གྱི་མདངས་དང་ལྡན་པ།
ཡེ་ཤེས་ཀྱི་བདུད་རྩི་འོ་མས་རབ་ཏུ་བཀང་བས་ནད་པའི་སྤྱི་བོ་ཚངས་པའི་བུ་ག་ནས་དབང་
བསྐུར་བས། ནད་གདོན་སྡིག་སྒྲིབ་ཐམས་ཅད་བཀྲུས་པར་བསམ་ཞིང་དེ་བཞིན་དུ་སྦྱིན་སྲེག་
གི་ལྷ་རྣམས་ཀྱི་རིག་མ་ཐམས་ཅད་ཀྱིས་ཀྱང་དབང་བསྐུར་བར་བསམ་མོ། །དེའི་ཚེ་སྔ་ཕྱི་
ཐམས་ཅད་དུ་མེ་པྲ་བརྟག་པར་བྱ་སྟེ། བུམ་པ་རྒྱལ་མཚན་རྡོ་རྗེ་གདུགས། །པད་མ་ལྕགས་
ཀྱུའི་རྣམ་པ་དང༌། །མེ་ལྕེ་མདོག་དཀར་སྣང་བ་དང༌། །འཁྱིལ་པའི་མཚན་མ་མཁས་པས་
བརྟག། ཅེས་པ་དགེ་བའི་མཚན་མ་ཡིན་ཅིང་། སྔར་བཤད་པ་ལས། གཞན་མེ་དུ་བ་ཅན་ནམ།
མདོག་ནག་གམ། སེར་སྐྱ་སྟེ་དྲག་པོའི་མདོག་གམ། སྤྲིན་མདོག་གམ། ཁ་དོག་སྣ་ཚོགས་པ་
ཀུན་ཏུ་མི་རུང་བའི་མདོག་མཐོང་ན། ལས་སྔགས་མྱུར་དུ་བཟླས་པའི་བསང་གཏོར་དང༌། དྲག་
སྔགས་མྱུར་དུ་བཟླས་པའི་ཉུངས་ཆུ་ཐལ་བ་ལ་སོགས་པས་མཚམས་བཅད་པ་དང༌། སྔར་
ལྟར་ཕུར་བུས་གདབ་པ་དང། གཉུག་མའི་དོན་སྒོམ་པ་དང༌། བརྩོན་པས་ཟློག་པར་བྱ་ཞིང༌།
གལ་ཏེ་མ་ཞི་ན་མྱུར་དུ་བསྡུས་ནས། དྲག་པོའི་སྦྱིན་སྲེག་བྱས་ལ། དེས་ཀྱང་མ་ཞི་ན་སླར་ཡང་
ཕྱི་ནང་གི་ལྟས་བཟང་པོ་མཐོང་བའི་ཚེ། ཞི་བའི་སྦྱིན་སྲེག་བསྐྱར་ལ་བྱའོ། །དེ་ལྟར་བསྲེག་
རྫ་ས་རྣམས་ཕུལ་ནས། རྟེན་དང་བརྟེན་པའི་དཀྱིལ་འཁོར་གསལ་ཞིང་དྭངས་ལ་རྙོག་པ་མེད་
ཅིང་། ངོས་བཟུང་ཐམས་ཅད་དང་བྲལ་བའི་བྱང་ཆུབ་ཀྱི་སེམས་སྒོམ་ནས། སླར་ཡང་མཆོད་
ཡོན་ལ་སོགས་པས་སྔར་ལྟར་མཆོད་པར་བྱའོ།།
།།
རྗེས་ཀྱི་ཆོག་ནི། བསང་སྦྱང་སྔོན་དུ་འགྲོ་བས་རྫས་ཀྱི་ལྷག་མ་དང་འཚམ་པར། ཡེ་
ཤེས་ཀྱི་ལྷ་རྣམས་ལ་བསྲེག་བླུགས་གསུམ་ལ་སོགས་པའི་སྦྱིན་སྲེག་ཕུལ་ནས་མཆོད་ཡོན་ལ་
སོགས་པས་སྔར་ལྟར་མཆོད་པར་བྱའོ། །དེ་ནས་ཡེ་ཤེས་པ་རྣམས་ལ། མངོན་རྟོགས་ལྟར་
གཏོར་མ་ཕུལ་ནས། དངོས་གྲུབ་བླང་ཞིང༌། བཟོད་པར་གསོལ་ཏེ། རབ་ཏུ་གནས་པའི་རྟེན་
-419-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཡོད་ན། ཆོ་ག་ལྟར་རབ་ཏུ་གནས་པ་བྱས་ནས། དཀྱིལ་འཁོར་གྱི་ལྷ་རྣམས་ལ་ཕྱག་འཚལ་ཏེ།
ༀ། ཁྱོད་ཀྱིས་སེམས་ཅན་དོན་ཀུན་མཛོད། །ཞེས་པ་ལ་སོགས་པ་བརྗོད་ལ། མེ་ཏོག་གིས་
མཚོན་པས་གཤེགས་གསོལ་ནས། རས་བྲིས་ཀྱི་དཀྱིལ་འཁོར་ཤར་སྒོ་ནས་ཞུགས་ཏེ་སོ་སོའི་
གདན་ལ་བཞུགས་པར་བསམ་ཞིང༌།